Folketing
2005-03-04

Det har vi sådan set ikke noget problem med. Men jeg synes stadig væk, det er underligt, at Enhedslisten ikke er i stand til at anerkende de forbedringer, som der faktisk er for de mennesker, der her er tale om. Det er jo mennesker, som nu bliver fri for at blive kastet rundt i alle mulige forskellige lande og alle mulige forskellige systemer, men som kommer ét sted og får behandlet deres sag ét sted. Det er da en klar human politik, som selv Enhedslisten, selv om man har alle mulige konspirationsteorier om, hvad det her kan bruges til, burde anerkende. Det, jeg bare har svært ved at forstå, er, at hvis man er så humanistisk, som man mener man er, så burde man tage det her forslag med kyshånd, fordi det grundlæggende er et meget humanistisk forslag gående ud på, at folk ikke bliver kastet rundt mellem forskellige medlemslande og forskellige behandlingssystemer. Det er det, jeg ikke kan forstå. (Kort bemærkning).